2021 yilning 6 oyida O‘zbekiston xorijga qiymati 7,4 mln AQSh dollariga teng 22,8 ming tonna qovun va tarvuz eksport qildi. Bu haqda Davlat statistika qo‘mitasi ma’lum qildi. Statqo‘mga ko‘ra, bu yil mamlakatda yetishtirilgan qovun va tarvuzlar 14ta xorijiy davlat bozorlariga yetkazib berilgan. Eksport o‘tgan yilning mos davriga nisbatan 18,5 ming tonnaga, ya’ni qariyb 5,3 baravarga oshgan. O‘tgan 6 oy mobaynida O‘zbekiston eng ko‘p qovun va tarvuz eksport qilgan davlatlar quyidagicha: Qozog‘iston – 11,8 ming tonna;   Rossiya – 6,3 ming tonna;   Qirg‘iziston – 2,9 ming tonna;   Belarus – 527,0 tonna;   Latviya – 524,0 tonna;   Ukraina – 484,2 tonna;   Germaniya – 131,2 tonna;   Moldova – 59,5 tonna.